****

 **Δ/ΝΣΗ ΑΚΑΔΗΜΑΪΚΩΝ ΘΕΜΑΤΩΝ &**

 **ΦΟΙΤΗΤΙΚΗΣ ΜΕΡΙΜΝΑΣ**

 **ΤΜΗΜΑ ΦΟΙΤΗΤΙΚΗΣ ΜΕΡΙΜΝΑΣ**

**ΔΙΚΑΙΟΥΧΟΙ ΣΤΕΓΑΣΗΣ & ΠΑΡΑΛΑΒΗ ΚΛΕΙΔΙΩΝ**

**Φοιτητών/τριών 2ου έως 5ου Έτους για το ακαδημαϊκό έτος 2020-2021**

 Το Πρυτανικό Συμβούλιο του Πανεπιστημίου Δυτικής Μακεδονίας με την υπ΄ αριθμ. **29/5-10-2020 Γ2** απόφασή του**,** ενέκρινε την εισήγηση της Επιτροπής Εφορείας Φοιτητικών Εστιών για τη στέγαση παλαιών φοιτητών/τριών στις Φοιτητικές Εστίες Κοζάνης, Γρεβενών και Φλώρινας για το ακαδημαϊκό έτος 2020-2021. Η αξιολόγηση των αιτήσεων έγινε βάσει του επικαιροποιημένου εσωτερικού κανονισμού λειτουργίας των φοιτητικών εστιών, από την υπ’ αριθμ. **117/29-07-2020** Συνεδρίαση της Συγκλήτου.

 Καλούνται οι φοιτητές/τριες που αναφέρονται στους συνημμένους πίνακες, να παραλάβουν το κλειδί για το δωμάτιό τους στις Φοιτητικές Εστίες, **αυτοπροσώπως**, από **τα Γραφεία Φοιτητικής Μέριμνας των αντίστοιχων πόλεων, το χρονικό διάστημα** **από Δευτέρα 12 Οκτωβρίου έως και Παρασκευή 23 Οκτωβρίου 2020**.

**ΔΙΚΑΙΟΥΧΟΙ ΦΟΙΤΗΤΕΣ/ΤΡΙΕΣ ΓΙΑ ΔΙΑΜΟΝΗ ΣΤΙΣ ΦΟΙΤΗΤΙΚΕΣ ΕΣΤΙΕΣ ΣΤΗΝ ΚΟΖΑΝΗ**

 Τμήμα Φοιτητικής Μέριμνας

 Πανεπιστημιούπολη ΠΔΜ

 Κτίριο Φοιτητικών Εστιών

 Τ.Κ. 50150, Κοίλα Κοζάνης

Τηλ.: 24610-68271, 68275, 68276, 68277

**ΔΙΚΑΙΟΥΧΟΙ ΦΟΙΤΗΤΕΣ/ΤΡΙΕΣ ΓΙΑ ΔΙΑΜΟΝΗ ΣΤΗ ΦΟΙΤΗΤΙΚΗ ΕΣΤΙΑ ΣΤΑ ΓΡΕΒΕΝΑ**

 Τέρμα Ταλιαδούρη Κωνσταντίνου

 Τ.Κ. 51100 Γρεβενά

Email: dnikolaou@uowm.gr

**ΔΙΚΑΙΟΥΧΟΙ ΦΟΙΤΗΤΕΣ/ΤΡΙΕΣ ΓΙΑ ΔΙΑΜΟΝΗ ΣΤΗ ΦΟΙΤΗΤΙΚΗ ΕΣΤΙΑ ΣΤΗ ΦΛΩΡΙΝΑ**

 Εύξεινος Λέσχη Φλώρινας

 Μακεδονίας – Δήμητρας Γωνία

Τ.Κ.53100 Φλώρινα

 Email: vsachinidis@uowm.gr, eakrivopoulou@uowm.gr, pmelidou@uowm.gr

 **Πρόκειται για  δικαιούχους φοιτητές 2ου έως και 5ου έτους σπουδών. Θα ακολουθήσει και δεύτερη ανάρτηση πινάκων, μόλις ολοκληρωθεί η αξιολόγηση των αιτήσεων, μετά το πέρας της εξεταστικής περιόδου Σεπτεμβρίου – Οκτωβρίου 2020.**

 Όποιος φοιτητής/τρια για οποιονδήποτε λόγο **αδυνατεί να παρευρεθεί αυτοπροσώπως** τις συγκεκριμένες ημερομηνίες για να παραλάβει κλειδί, θα πρέπει **έγκαιρα** να επικοινωνήσει μέσω e-mail με το αντίστοιχο Γραφείο Φοιτητικής Μέριμνας, προκειμένου να ενημερώσει για την ημερομηνία που θα παραλάβει το κλειδί. Σ**ε περίπτωση που ο δικαιούχος φοιτητής/τρια δεν ανταποκριθεί εντός των οριζόμενων προθεσμιών, ή δεν επιθυμεί να παραλάβει κλειδί, η θέση του θα παραχωρηθεί σε επιλαχόντα.**

**Απαραίτητες προϋποθέσεις** για να δοθεί κλειδί δωματίου είναι:

* Να συμπληρωθεί και να υπογραφεί το Ιδιωτικό Συμφωνητικό, η Υπεύθυνη Δήλωση και
* να έχει καταβληθεί από το δικαιούχο φοιτητή/τρια το ποσό των**εκατό ευρώ (100 €),** σύμφωνα με το άρθρο 8 παρ. 4 του Εσωτερικού Κανονισμού Λειτουργίας Φοιτητικών Εστιών.

Το παραπάνω ποσό των 100€ δεν αφορά τους φοιτητές/τριες που εισήχθησαν με τον παλιό Εσωτερικό Κανονισμό του ΤΕΙ και κατέβαλαν το ποσό των 300€ ως εγγύηση.

* Η κατάθεση του ποσού γίνεται στην**Εθνική** **Τράπεζα** στο λογαριασμό **ΙΒΑΝ:** **GR04 0110 3770 0000 3770 0104 724**του Πανεπιστημίου Δυτικής Μακεδονίας **και ως αιτιολογία** πρέπει να αναγράφει: **«Ονοματεπώνυμο φοιτητή /τριας» και «Αριθμός Μητρώου Φοιτητή/τριας» .**
* **Οι μη δικαιούχοι φοιτητές/τριες** έχουν δικαίωμα να υποβάλλουν ένσταση για επανεξέταση των στοιχείων τους, μέσα σε πέντε εργάσιμες **(5) ημέρες** από την ημερομηνία ανάρτησης των αποτελεσμάτων και συγκεκριμένα **από την Τρίτη 06 Οκτωβρίου έως και τη Δευτέρα 12 Οκτωβρίου (σφραγίδα ταχυδρομείου)**, σύμφωνα με το άρθρο 6Β παρ. 2 του Εσωτερικού Κανονισμού Λειτουργίας Φοιτητικών Εστιών 2020, αποστέλλοντας **ταχυδρομικώς** την ένσταση με τα επιπρόσθετα δικαιολογητικά στην παρακάτω Διεύθυνση :

Πανεπιστήμιο Δυτικής Μακεδονίας

Τμήμα Φοιτητικής Μέριμνας

Κτίριο Φοιτητικών Εστιών

Τ.Κ. 50150, Κοίλα Κοζάνης

Τηλ.: 24610-68271, 68275, 68276, 68277

**Προς αποφυγήν και περιορισμού διάδοσης του Covid-19, παρακαλούμε να τηρούνται τα μέτρα προστασίας (χρήση μη ιατρικής μάσκας).**